Document ID: 32011D0540
Publication Date: 2011-08-18

Title and Content:
ROZHODNUTIE KOMISIE
z 18. augusta 2011
o zmene a doplnení rozhodnutia 2007/589/ES, pokiaľ ide o zaradenie usmernení o monitorovaní a predkladaní správ o emisiách skleníkových plynov z nových činností a plynov
[oznámené pod číslom K(2011) 5861]
(Text s významom pre EHP)
(2011/540/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES (1) zmenená a doplnená smernicou 2004/101/ES (2), smernicou 2008/101/ES (3) a nariadením (ES) č. 219/2009 (4), a najmä na jej článok 14 ods. 1 a článok 24 ods. 3,
keďže:
(1)
Smernicou 2003/87/ES sa ustanovuje systém obchodovania s emisnými kvótami skleníkových plynov v rámci Únie (ďalej len „ETS“).
(2)
Podľa článku 14 ods. 1 smernice 2003/87/ES zmenenej a doplnenej smernicou 2004/101/ES, smernicou 2008/101/ES a nariadením (ES) č. 219/2009 prijala Komisia rozhodnutie 2007/589/ES, ktorým sa zavádzajú usmernenia o monitorovaní a predkladaní správ o emisiách skleníkových plynov (5).
(3)
Podľa článku 24 ods. 3 smernice 2003/87/ES zmenenej a doplnenej smernicou 2004/101/ES, smernicou 2008/101/ES a nariadením (ES) č. 219/2009 môže Komisia z vlastnej iniciatívy prijať usmernenie na monitorovanie a podávanie správ o emisiách z činností, zariadení a skleníkových plynov, ktoré nie sú uvedené v prílohe I, ak monitorovanie a podávanie správ o týchto emisiách možno uskutočniť s dostatočnou presnosťou.
(4)
Podľa článku 3 smernice Európskeho parlamentu a Rady 2009/29/ES z 23. apríla 2009, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov (6), sa články 14 a 24 smernice 2003/87/ES zmenenej a doplnenej smernicou 2004/101/ES, smernicou 2008/101/ES a nariadením (ES) č. 219/2009 uplatňujú až do 31. decembra 2012.
(5)
Smernica 2009/29/ES zahŕňa nové plyny a činnosti v ETS od roku 2013. Komisia by mala prijať usmernenia o monitorovaní a podávaní správ o emisiách skleníkových plynov z nových činností a nových plynov vzhľadom na začlenenie takýchto činností do ETS od roku 2013 a ich možné jednostranné začlenenie do ETS pred rokom 2013.
(6)
Rozhodnutie 2007/589/ES by sa preto malo zodpovedajúcim spôsobom zmeniť a doplniť.
(7)
Opatrenia stanovené v tomto rozhodnutí sú v súlade so stanoviskom výboru uvedeného v článku 23 smernice 2003/87/ES,
PRIJALA TOTO ROZHODNUTIE:
Článok 1
Rozhodnutie 2007/589/ES sa mení a dopĺňa takto:
1.
Článok 1 sa nahrádza takto:
„Článok 1
Usmernenia o monitorovaní a predkladaní správ o emisiách skleníkových plynov z činností uvedených v prílohe I k smernici 2003/87/ES a z činností zahrnutých podľa článku 24 ods. 1 uvedenej smernice sú ustanovené v prílohách I až XIV a XVI až XXIV k tomuto rozhodnutiu.
Usmernenia o monitorovaní a predkladaní správ o údajoch o tonokilometroch z činností leteckej dopravy na účely žiadosti podľa článkov 3e alebo 3f smernice 2003/87/ES sú uvedené v prílohe XV. Tieto usmernenia sú založené na zásadách uvedených v prílohe IV k uvedenej smernici.“
2.
Tabuľka príloh a tieto prílohy sa menia a dopĺňajú takto:
a)
Tabuľka príloh sa mení a dopĺňa v súlade s prílohou I k tomuto rozhodnutiu.
b)
Príloha I sa mení a dopĺňa v súlade s prílohou II k tomuto rozhodnutiu.
c)
Príloha II sa mení a dopĺňa v súlade s prílohou III k tomuto rozhodnutiu.
d)
Príloha IV sa mení a dopĺňa v súlade s prílohou IV k tomuto rozhodnutiu.
e)
Príloha V sa mení a dopĺňa v súlade s prílohou V k tomuto rozhodnutiu.
f)
Príloha VI sa mení a dopĺňa v súlade s prílohou VI k tomuto rozhodnutiu.
g)
Príloha VII sa mení a dopĺňa v súlade s prílohou VII k tomuto rozhodnutiu.
h)
Príloha VIII sa mení a dopĺňa v súlade s prílohou VIII k tomuto rozhodnutiu.
i)
Príloha IX sa mení a dopĺňa v súlade s prílohou IX k tomuto rozhodnutiu.
j)
Príloha X sa mení a dopĺňa v súlade s prílohou X k tomuto rozhodnutiu.
k)
Príloha XI sa mení a dopĺňa v súlade s prílohou XI k tomuto rozhodnutiu.
l)
Príloha XII sa mení a dopĺňa v súlade s prílohou XII k tomuto rozhodnutiu.
m)
Príloha XVI sa mení a dopĺňa v súlade s prílohou XIII k tomuto rozhodnutiu.
3.
Dopĺňajú sa tieto prílohy:
a)
Príloha XIX sa pridáva v súlade s prílohou XIV k tomuto rozhodnutiu.
b)
Príloha XX sa pridáva v súlade s prílohou XV k tomuto rozhodnutiu.
c)
Príloha XXI sa pridáva v súlade s prílohou XVI k tomuto rozhodnutiu.
d)
Príloha XXII sa pridáva v súlade s prílohou XVII k tomuto rozhodnutiu.
e)
Príloha XXIII sa pridáva v súlade s prílohou XVIII k tomuto rozhodnutiu.
f)
Príloha XXIV sa pridáva v súlade s prílohou XIX k tomuto rozhodnutiu.
Článok 2
Toto rozhodnutie je určené členským štátom.
V Bruseli 18. augusta 2011

Classification:
Level 1 Topics: 100155
Level 2 Topics: 100242
100244
Level 3 Topics: 2524
2470
2090
All Topics: 2527
3140
5650
5782